Secretarul general al OPEC, Mohammad Barkindo, a murit chiar înainte de încheierea mandatului său.
Mohammad Barkindo a murit la vârsta de 63 de ani. Cauza decesului său nu este încă cunoscută, dar se pare că a murit la câteva ore după ce s-a întâlnit cu președintele Nigeriei și a luat cuvântul la un summit pe teme energetice din această țară. Mandatul lui Barkindo la conducerea OPEC trebuia să se încheie luna aceasta, după șase ani.
Secretarul general al Organizației Țărilor Exportatoare de Petrol (OPEC), Mohammad Barkindo, a murit la vârsta de 63 de ani, marți seara, a declarat un purtător de cuvânt al industriei petroliere din Nigeria.Cauza decesului său nu este încă cunoscută, dar se pare că a murit la câteva ore după ce s-a întâlnit cu președintele Nigeriei și a luat cuvântul la un summit pe teme energetice din această țară.Mandatul lui Barkindo la conducerea Organizației Țărilor Exportatoare de Petrol (OPEC), ale cărei 13 țări membre reprezintă 80% din rezervele de țiței din lume, trebuia să se încheie luna aceasta, după șase ani.El a condus organizația în timpul unei căderi dramatice a prețului petrolului în timpul pandemiei. La acea vreme, grupul a redus semnificativ producția pentru a stabiliza prețul petrolului.OPEC a declarat că este o "pierdere profundă" pentru industria petrolieră și l-a numit un "om altruist.".Într-o declarație, OPEC a mai spus despre acesta că a servit "cu mare distincție și a ajutat (organizația) să navigheze cu succes prin două recesiuni majore ale industriei (2015-2016 și 2020-2021)".În discursul său principal ținut la Abuja, cu câteva ore înainte de a muri, Barkindo a declarat că industria petrolului și a gazelor naturale este sub asediu"."Într-un interval de timp foarte scurt, industria a fost lovită de două cicluri majore – recesiunea severă a pieței în 2015 și 2016 și impactul și mai profund al pandemiei COVID-19″, a spus el.Barkindo și-a început cariera în 1982 la Nigerian Mining Corporation și a lucrat timp de peste două decenii la Nigerian National Petroleum Corporation.Născut în Yola, Nigeria, acesta a primit o diplomă postuniversitară în economie petrolieră la Universitatea Oxford și un MBA la Universitatea Washington.